અમરાઈવાડી વિસ્તારમાં રહેતી આ પરિણિતાને સંતાનમાં એક પુત્ર અને એક પુત્રી છે, 2008માં આ પરિણિતાના પતિને ગંભીર અકસ્માત થયો જેની સારવાર માટે તેને લાંબો સમય હોસ્પિટલમાં રહેવું પડ્યું હતું અત્યંત મધ્યવર્ગી પરિવારની આર્થિક સ્થિતિ ડામાડોળ થઈ ગઈ હતી, આ અકસ્માતમાં બાદ સાજો થયેલો પરિણિતાનો પતિ કામકાજ કરી શકે તેવી સ્થિતિમાં ન્હોતો. તેના કારણે પરિણિતાએ ઘર ચલાવવા માટે લોહી ખરીદતા લોકોના સંપર્કમાં આવી હતી. તે પોતાનું લોહી વેચતી હતી. આ દરમિયાન તેને કરણસિંહ ચાવડા નામનો વ્યકિત મળ્યો હતો, તેણે તેને કામ અપાવીશ તેવું કહ્યું હતું.